Sinirangan nga Europa

An Sinirangan Europa an namumutang ha sinirangan nga bahin han kontinente Europa. Waray gud concensus ha eksakto nga lugar an senesiring nga Europa, tungod siguro an termino in may-ada haluag nga konotasyon heyopolitikal, heyograpikal, kultural ngan sosyo-ekonomika. May-ada "haros sugad kadamo nga depenisyon han Sinirangan Europa sugad han kadamo han mga iskolar han rehiyon".

Usa nga depinisyon an nagtutulidong han Sinirangan Europa komo usa nga kultural nga entidad: an rehiyon nga aada ha Europa nga may panguna nga kinaiya nga naglalakip hin Griyego, Byzantino, Sinirangan nga Ortodoxo, Rusyano, ngan kultura Ottomano nga impluwensiya. Usa liwat nga depenisyon amo an nahimo ha panahon han Matugnaw nga Gera ngan gingagamit haros kapareho ha termino nga Eastern Bloc. Usa liwat nga kapareho nga depenisyon han ngaran nga Sinirangan nga Europa in mga anay komunista nga mga estado Europeo nga gawas han Soviet Union. An iba nga mga historyano ngan social scientists in gintatan-aw ini nga depinisyon nga daan na, pero danay gingagamit gihapon ini para han mga panuyuan pan-estadistika.